Liefde in die kleine | | INK Liefde in die kleine – INK
Titel: Liefde in die kleine
Datum gepubliseer: 31 Mei 2017 Aantal woorde: 94 99 Kere gelees ♥3
Liefde in die kleine
Uit ouklip is jy gekap;
jou skaapwolbroek bruin soos mis
jou kraaghemp ’n vaalblou lap.
Winde het teen jou gewaai in gebed,
die klanklose teater
Nog voor die rypmis
maar in die trog van aarseling,
het growwe hande jou aanskou
en die beiteltjie het skoon gekap.
Die beitel breek stomp
en kloof die gewelf
Want die God wat jou gemaak het
het liefde geoffer
in die kleine.
Met erkenning aan NP Van Wyk Louw en Ingrid Jonker
Baie dankie Okatopi, waardeer 🙂
Ernst, ek besin nog of ek jou vers as ‘n Pastiche of eerder intertekstueel moet beoordeel. Dit is in elk geval semantiek en neem niks weg van jou besonderse vers nie. wat my werklik opval hierin is dat (ten spyte van jou eie religieuse oortuigings, wat dit ookal mag wees) jy die vers, wat my betref, so ‘landskap-oop’ gesluit het dat enige gelowige (van watter oortuiging ookal) in die wonder en waarheid hiervan kan deel. Dit is ‘n sterk vers. Die ritme in die 2de strofe het my effe gehinder, maar met ‘n herlees en nadere ondersoek (die metrum word vir seker aangepas) pla dit nie meer nie.
Jy skryf besonderse werke en dit is voortdurend aangenaam om daarin deel te mag hê.
Baie dankie vir die mooi kommentaar by my gedig. Ja ek het nie juis beplan om ‘n Pastiche te skryf of bloot intertekstueel te werk te gaan nie. Die gedig het ‘n lewe van sy eie gekry 🙂 Ek dink dis meer intertekstueel, as jy my vra. Die ‘oop’ ding wat jy raaklees was met opset en sou seker meer so wees as ek god (soos IJonker) ipv God geskryf het.
Waardeer die in diepte lees baie.